……………..(sz.) napirend

**Előterjesztve**:

Közoktatási, Közművelődési,

Sport és Informatikai Bizottsághoz

## **E L Ő T E R J E S Z T É S**

**a Képviselő-testület 2015. június 25-i rendes ülésére**

**Tárgy:** Az önkormányzat fenntartásában lévő óvodák maximális csoport létszámtól

való eltérés engedélyezése a 2015/2016. nevelési évre.

**Készítette:** ………………..………Ötvös Zoltán Művelődési Iroda vezetője

**Egyeztetve**: ……………………….Dankó Virág alpolgármester

**Látta:**…………………………….. dr. Szalai Tibor jegyző

**A napirend tárgyalása zárt ülést nem igényel.**

**Tisztelt Képviselő-testület!**

A nemzeti köznevelésről szóló 2011. évi CXC. törvény 25. § (7) bekezdése az alábbiak szerint rendelkezik:

„Az **óvodai csoportok**, iskolai osztályok, kollégiumi csoportok minimális és maximális és átlaglétszámát a 4. melléklet határozza meg. Az **óvodai csoportra**, iskolai osztályra kollégiumi csoportra **megállapított maximális létszám a nevelési év**, illetőleg a tanítási év **indításánál a fenntartó engedélyével legfeljebb húsz százalékkal átléphető, továbbá függetlenül az indított osztályok, csoportok számától, akkor is, ha a nevelési év, tanítási év során az új gyermek, tanuló átvétele, felvétele miatt indokolt**. A minimális létszámtól csak akkor lehet eltérni, ha azt az óvodai, tanulói jogviszony nevelési, tanítási év közben történő megszűnése indokolja, továbbá szakképző iskolában, akkor is, ha a képzés során tanulói jogviszony korábbi tanítási évben történő megszűnése miatt az érintett osztály, csoport létszáma a minimális létszám alá csökkent, és átszervezéssel – a tanulóra háruló aránytalan teher nélkül – nem alakítható ki a minimális létszámot elérő létszámú osztály, csoport”

A 4. sz. melléklet alapján az óvodában a minimum létszám: 13 fő

maximális létszám: 25 fő

átlag létszám: 20 fő

Az óvodai maximális létszám 20%-kal történő megemelését követően 30 gyermek felvételére lesz lehetőség, hasonlóan az előző évekhez.

A felvételi adatok alapján szükség van az átlag 30 fős óvodai csoportok indítására.

Annak érdekében, hogy a gyermekek felvétele továbbra is törvényes keretek között, zökkenőmentesen történjen, javaslom a Képviselő-testületnek, hogy a II. Kerületi Önkormányzat fenntartásában működő óvodák kapjanak továbbra is engedélyt arra, hogy felvehessenek gyermeket, a maximális létszám fölött húsz százalékig úgy, hogy az alapító okiratban meghatározott létszámot ne lépjék túl.

A Közoktatási, Közművelődési, Sport és Informatikai Bizottság véleményét a Képviselő-testület ülésén ismerteti.

#### Határozati javaslat

A Képviselő-testület úgy dönt, hogy a nemzeti köznevelésről szóló 2011. évi CXC. törvény 25. § (7) bekezdésének felhatalmazása alapján a Budapest Főváros II. Kerületi Önkormányzat fenntartásában lévő óvodák vezetői részére engedélyezi a maximális gyermeklétszám 20%-kal történő túllépését a 2015/2016. nevelési év kezdeténél és az év során is.

**Felelős:** Polgármester

**Határidő:** 2015. augusztus 31.

*A határozat meghozatalához egyszerű többségű szavazati arány szükséges.*

Budapest, 2015. június 1.

**Dr. Láng Zsolt**

**polgármester**